2002R1040 — HR — 01.01.2005 — 001.002







(*)









▼B

UREDBA KOMISIJE (EZ) br. 1040/2002

od 14. lipnja 2002.

o utvrđivanju detaljnih pravila za provedbu odredaba u vezi s dodjelom financijskog doprinosa Zajednice za kontrolu zdravstvenog stanja bilja i o stavljanju izvan snage Uredbe (EZ) br. 2051/97







KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama za sprečavanje unošenja u Zajednicu organizama štetnih za bilje i biljne proizvode i protiv njihovog širenja unutar Zajednice ( 1 ), kako je zadnje izmijenjena Direktivom Komisije 2002/36/EZ ( 2 ), a posebno posljednji podstavak njezinog članka 23. stavka 5., budući da: (1) U skladu s Direktivom 2000/29/EZ, financijski doprinos Zajednice može se dodijeliti državama članicama za pokrivanje troškova koji su izravno povezani s nužnim mjerama koje su poduzete ili se planiraju s ciljem suzbijanja štetnih organizama unesenih iz trećih zemalja ili drugih područja Zajednice, radi njihovog iskorjenjivanja ili, ako to nije moguće, njihovog kontroliranja. (2) Države članice mogu posebno zatražiti financijski doprinos Zajednice za posebne mjere koje su usvojile ili koje planiraju usvojiti za kontrolu zaraženosti štetnim organizmima unesenim na njihovo državno područje. Gornja granica ovog doprinosa je 50 % prihvatljivih izdataka. (3) Primjena Uredbe Komisije (EZ) br. 2051/97 od 20. listopada 1997. o utvrđivanju detaljnih pravila za provedbu odredaba u vezi s dodjelom financijskog doprinosa Zajednice za kontrolu zdravstvenog stanja bilja ( 3 ) pokazala je da su potrebna detaljna pravila, a posebno da zahtjevi o informacijama koje države članice moraju dostaviti za opravdanje zahtjeva za financijski doprinos Zajednice moraju biti precizniji. (4) Nova pravila trebaju posebno navesti koje informacije države članice moraju dostaviti u zahtjevima za financijskim doprinosom Zajednice, a posebno što se tiče dokaza u vezi s programom iskorjenjivanja štetnih organizama za koje se traži financijski doprinos za kontrolu zdravstvenog stanja bilja. (5) U skladu s člankom 3. stavkom 2. Uredbe Vijeća (EZ) br. 1258/1999 ( 4 ), veterinarske mjere i mjere za zdravlje bilja poduzete u skladu s pravilima Zajednice financira Odsjek za jamstva Europskog fonda za usmjeravanje i jamstva u poljoprivredi. Financijska kontrola tih mjera spada pod članke 8. i 9. gore navedene Uredbe. (6) Stoga je potrebno staviti izvan snage Uredbu (EZ) br. 2051/97. (7) Mjere predviđene u ovoj Uredbi u skladu su s mišljenjem Stalnog odbora za biljno zdravstvo, budući da: DONIJELA JE OVU UREDBU:







Članak 1.

1. Ne dovodeći u pitanje odredbe prvog podstavka članka 23. stavka 4. Direktive 2000/29/EZ, zahtjeve država članica za dodjelom financijskog doprinosa Zajednice za kontrolu zdravstvenog stanja bilja u skladu s člankom 23. stavkom 5. Direktive 2000/29/EZ, u pisanom obliku dostavlja tijelo iz članka 1. stavka 4. te Direktive najkasnije do 30. travnja svake godine kako bi bili razmotreni iste godine, a moraju biti naslovljeni na Komisiju Europskih zajednica, Glavnu upravu za zdravlje i zaštitu potrošača, B-1049 Bruxelles, Belgija.

2. Zahtjevi moraju sadržavati informacije o programu iskorjenjivanja štetnih organizama za koji se traži financijski doprinos Zajednice, a posebno:

(a) općenite informacije o pojavi relevantnih štetnih organizama, uključujući detalje kao što su datum kada je njihova prisutnost potvrđena ili se na nju posumnjalo te pretpostavljeni uzrok pojavljivanja;

(b) nužne mjere koju su poduzete ili se planiraju poduzeti za borbu protiv relevantnih štetnih organizama, njihovo očekivano trajanje i, gdje je to dostupno, dobivene rezultate, stvarne ili procijenjene troškove koji su nastali ili koji će nastati, kao i razmjere tih troškova koji se pokrivaju ili će se pokriti iz javnih fondova. One ne smiju trajati dulje od dvije godine od datuma uočavanja pojave relevantnih štetnih organizama, osim u opravdanim slučajevima u kojima se mogu dostaviti još dva zahtjeva, od kojih se svaki odnosi na jednu godinu.

Članak 2.

1. S ciljem ispitivanja iz članka 1. stavka 1., države članice moraju dostaviti dokumentaciju koja za svaku godinu programa sadržava:

(a) primjerak obavijesti o prisutnosti ili o pojavi relevantnog organizma, u skladu s člankom 16. stavcima 1. ili 2. Direktive 2000/29/EZ;

(b) informacije o inspekcijskim pregledima, ispitivanjima i ostalim radnjama poduzetim za određivanje prirode i razmjera pojave relevantnog štetnog organizma, uključujući metodu korištenu za te postupke;

(c) službene zahtjeve kojima se traže postupci kao što su uništenje, dezinfekcija, dezinsekcija, sterilizacija i ostali postupci koje treba izvršiti, kao i službeni opis i procjenu njihovih postignuća/rezultata, uključujući i opis metoda koje su se koristile u tim postupcima;

(d) u slučaju isplate odštete za financijske gubitke, osim izgubljene zarade nastale zbog zabrana i/ili ograničenja, kako je određeno u članku 23. stavku 2. točki (c) Direktive 2000/29/EZ, službenu izjavu za plaćanja koja su izvršena ili ih je potrebno izvršiti, kao i metodu izračuna;

(e) informacije o identitetu pošiljke u skladu s odredbama članka 23. stavka 4. Direktive 2000/29/EZ, ili ako to nije moguće, razloge zbog kojih se ista ne može identificirati.

2. Osim toga, države članice moraju također dostaviti popis iznosa, bez PDV-a i poreza koji su plaćeni ili trebaju biti plaćeni za izvršenje nužnih mjera za suzbijanje relevantnog štetnog organizma, kao i dijelove tih iznosa pokrivene iz javnih fondova. Za svaku vrstu takvih mjera moraju se priložiti odgovarajući detalji:

(a) za inspekcijske preglede i analize, zbirnu tablicu koja, inter alia, prikazuje njihove datume, mjesta i jedinične troškove;

(b) za postupke iz stavka 1. točke (c), popis tretiranih gospodarstava/mjesta, kao i količinu ili broj tretiranog bilja/područja;

(c) za plaćanja iz stavka 1. točke (d), popis korisnika.

Članak 3.

1. Komisija za svaki zaprimljeni zahtjev određuje jesu li fitosanitarne mjere bile odgovarajuće te jesu li troškovi tih mjera bili razumni.

2. Predmetne države članice moraju Komisiji na zahtjev dostaviti sve dodatne informacije koje su Komisiji potrebne za razmatranje.

Članak 4.

1. Svake godine, najkasnije do 15. rujna, Komisija sastavlja popis programa koje treba razmotriti te koji stoga imaju pravo da ih se uzme u razmatranje za dobivanje financijskog doprinosa Zajednice. Radi osiguranja učinkovitog i dosljednog doprinosa, Komisija rangira gore navedene programe uzimajući u obzir razvoj fitosanitarne situacije u Zajednici.

Pri gore navedenom rangiranju, pravo prvenstva imaju oni programi koji u najvećoj mogućoj mjeri udovoljavaju sljedećim kriterijima:

— štite interese cijele Zajednice,

— pokazuju veću vjerojatnost djelotvornosti,

— daju tražene informacije u vezi s identitetom pošiljke.

2. Popis u kojem se mora podrobno navesti iznos predloženog financijskog doprinosa Zajednice za svaki od programa dostavlja se na raspravu Stalnom odboru za biljno zdravstvo. Prema potrebi se navodi i stopa smanjivanja financijskog doprinosa.

3. Svaki od programa koji se uvrsti na popis iz točke 2. pojedinačno se odobrava u skladu s postupkom utvrđenim u članku 18. Direktive 2000/29/EZ. Takvo odobrenje uključuje stopu financijskog doprinosa Zajednice, sve uvjete kojima to možda podliježe, kao i gornju granicu doprinosa. ►M1 The financial contribution from the Community shall not be granted where the total amount of eligible expenditure per year, as referred to in Article 4(1), is less than EUR 25 000 . ◄

Članak 5.

Da bi država članica primila financijski doprinos Zajednice za odobreni program, ona mora Komisiji dostaviti zahtjev za isplatu financijskog doprinosa u eurima najkasnije do 30. rujna godine nakon one u kojoj je program odobren

Zahtjev država članica mora uključivati odgovarajuće dokumentirane dokaze ili potvrde o plaćanjima, kao što su fakture ili računi.

Članak 6.

Uredba (EZ) br. 2051/97 stavlja se izvan snage.

Članak 7.

Ova Uredba stupa na snagu dvadesetog dana od dana objave u Službenom listu Europskih zajednica.

Primjenjuje se na zahtjeve u kojima se traži isplata financijskog doprinosa Zajednice od 2003. godine nadalje.

Ova je Uredba u cijelosti obvezujuća i izravno se primjenjuje u svim državama članicama.